Legal Document

Category: 100

Text:
3. ΚΑΝΟΝΙΣΜΟΣ υπ' αριθ. 66/1993 ΙΕΡΑΣ ΣΥΝΟΔΟΥ ΤΗΣ  ΕΚΚΛΗΣΙΑΣ ΤΗΣ ΕΛΛΑΔΟΣ της 1/6 Απρ. 1995 (ΦΕΚ Α' 47) Λειτουργία Γραφείου Ναοδομίας και εκτελέσεως Εκκλησιαστικών Τεχνικών Έργων. Έχουσα υπόψη: 1.Τας διατάξεις των άρθρ.: 1 παρ. 1 και 2, 46 παρ. 5, 47 παρ. 2 και 67 του Νόμ. 590/1977 "Περί του Καταστατικού Χάρτου της Εκκλησίας της Ελλάδος", 2.Τας διατάξεις του άρθρ. 3 της από 11.5.1988 Συμβάσεως Ελληνικού Δημοσίου και Εκκλησίας της Ελλάδος, κυρωθείσης δια του άρθρου πρώτου του Νόμ. 1811/1988. 3.Την από 30.3.1993 γνωμάτευσιν του Ειδικού Νομικού Συμβουλίου της Εκκλησίας της Ελλάδος. 4.Την από 1.4.1993 Απόφασιν Αυτής, ψηφίζει: Τον υπ' αριθ. 66/1993 Κανονισμόν "Περί λειτουργίας Γραφείου Ναοδομίας και εκτελέσεως Εκκλησιαστικών τεχνικών έργων, έχοντα ούτω: Άρθρ.1.-1.Η προβλεπόμενη δια του άρθρ. 47 παρ. 2 του Νόμ. 590/1977 αρμοδιότης της Τεχνικής Υπηρεσίας της Εκκλησίας, από της καταργήσεως του Ο.Δ.Ε.Π. δια του Νόμ. 1811/1988, έχει περιέλθει και ασκείται από του εντεταγμένου και λειτουργούντος παρά τη Ιερά Συνόδω Γραφείου Ναοδομίας. 2.Δια την λειτουργίαν του Γραφείου Ναοδομίας συνιστάται παρ' αυτώ μία τακτική θέσις Γραμματέως, Κλάδου Δ.Ε. Διοικητικού. Άρθρ.2.-Η λειτουργία και Οργάνωσις του ως άνω Γραφείου ρυθμίζεται δια των προβλεπομένων υπό του άρθρ. 17 του υπ' αριθ. 14/1981 Κωδικοποιημένου Κανονισμού περί Ο.Δ.Ε.Π. οργάνων. Άρθρ.3.-1.Η Διοικούσα Επιτροπή της Οικονομικής Υπηρεσίας της Εκκλησίας της Ελλάδος ασκεί όλας τας αρμοδιότητας περί εκτελέσεως Εκκλησιαστικών Έργων του καταργηθέντος Κεντρικού Διοικητικού Συμβουλίου του Ο.Δ.Ε.Π. 2.Αι αρμοδιότητες των Περιφερειακών Συμβουλίων του καταργηθέντος Ο.Δ.Ε.Π. ασκούνται υπό των οικείων Μητροπολιτικών Συμβουλίων. Άρθρ.4.-(Προστίθεται παρ. 3  στο άρθρ.8 του Κανονισμού 49/1990, ΦΕΚ Α΄9, ανωτ. σελ. 336,23). Άρθρ.5.-Η ισχύς του παρόντος Κανονισμού άρχεται από της δημοσιεύσεώς του εις την Εφημερίδα της Κυβερνήσεως και το Περιοδικό "ΕΚΚΛΗΣΙΑ". Κάλυψις δαπάνης Άρθρ.6.-Από τας διατάξεις του Κανονισμού αυτού προκαλείται δαπάνη εις βάρος του προϋπολογισμού του νομικού προσώπου της Ιεράς Συνόδου της Εκκλησίας της Ελλάδος, το ύψος της οποίας δεν δύναται να προσδιορισθεί. (Αντί για  τη σελ. 358,355)  Σελ. 358,355(α) Τεύχος 1315 Σελ. 105 Εκτέλεση Έργων Αρμοδιότητας Εκκλησίας 33.Θ.δ.3 242 33.Θ.δ.3 Εκτέλεση Έργων Αρμοδιότητας Εκκλησίας 243